গত বিশ বছরের প্রতিকূল সময়ে সর্বদায় নিজের নীতি আর আদর্শের পথে অবিচল থাকা লোকটি অবশেষে নিজের অবস্থানের যথাযথতাই প্রমাণ করেছেন। শনিবার অনুষ্ঠিত উপ-নির্বাচনে আনোয়ার ইব্রাহিম বিশাল ব্যবধানে জয় লাভ করেছেন। ভোটের আগে সমালোচকরা বারবারই বলছিলেন, যে বড় ব্যবধানে জিততে না পারলে নিজের যথোপযুক্ততা প্রমাণ করতে পারবেন না আনোয়ার। অল্প ব্যবধানে জিতলে বোঝা যাবে দলের কিংবা প্রধানমন্ত্রী মাহাথির মোহাম্মদে প্রভাবে জয়লাভ করেছেন।